	Európai Parlament
2024-2029
	[image: EP logo RGB_Mute]



ELFOGADOTT SZÖVEGEK

[bookmark: TANumber]P10_TA(2025)0330
[bookmark: _Hlk216262895][bookmark: title]Az orosz földgáz behozatalának fokozatos megszüntetése és az esetleges energiafüggőségek hatékonyabb nyomon követése 
[bookmark: DocNumber]
[bookmark: Commission]Nemzetközi Kereskedelmi Bizottság Ipari, Kutatási és Energiaügyi Bizottság
[bookmark: PE]PE775.677
[bookmark: Sujet][bookmark: References]Az Európai Parlament 2025. december 17-i jogalkotási állásfoglalása az orosz földgáz behozatalának fokozatos megszüntetéséről, az esetleges energiafüggőségek hatékonyabb nyomon követéséről és az (EU) 2017/1938 rendelet módosításáról szóló európai parlamenti és tanácsi rendeletre irányuló javaslatról (COM(2025)0828 – C10-0123/2025 – 2025/0180(COD))
(Rendes jogalkotási eljárás: első olvasat)
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2025)0828),
–	tekintettel az Európai Unió működéséről szóló szerződés 294. cikkének (2) bekezdésére, 194. cikkének (2) bekezdésére és 207. cikkére, amelyek alapján a Bizottság javaslatát benyújtotta a Parlamenthez (C10‑0123/2025),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel a szubszidiaritás és az arányosság elveinek alkalmazásáról szóló 2. jegyzőkönyv értelmében a magyar Országgyűlés és a szlovák parlament által benyújtott, indokolással ellátott véleményekre, amelyek szerint a jogalkotási aktus tervezete nem áll összhangban a szubszidiaritás elvével,
–	tekintettel az Európai Gazdasági és Szociális Bizottság 2025. szeptember 18-i véleményére[footnoteRef:1], [1:  	A Hivatalos Lapban még nem tették közzé.] 

–	a Régiók Bizottságával folytatott konzultációt követően,
–	tekintettel az illetékes bizottság által az eljárási szabályzat 75. cikkének (4) bekezdése alapján jóváhagyott ideiglenes megállapodásra és a Tanács képviselőjének 2025. december 10-i írásbeli kötelezettségvállalására, amely szerint egyetért a Parlament álláspontjával, az Európai Unió működéséről szóló szerződés 294. cikkének (4) bekezdésével összhangban,
–	tekintettel eljárási szabályzata 60. cikkére,
–	tekintettel a Belső Piaci és Fogyasztóvédelmi Bizottság véleményére,
–	tekintettel a Nemzetközi Kereskedelmi Bizottság és az Ipari, Kutatási és Energiaügyi Bizottság által az eljárási szabályzat 58. cikke alapján folytatott közös tanácskozásokra,
–	tekintettel a Nemzetközi Kereskedelmi Bizottság és az Ipari, Kutatási és Energiaügyi Bizottság jelentésére (A10-0195/2025),
1.	elfogadja első olvasatban az alábbi álláspontot;
2.	tudomásul veszi a Bizottság ezen állásfoglaláshoz csatolt nyilatkozatát, amelyet az Európai Unió Hivatalos Lapjának L sorozatában tesznek közzé a végleges jogi aktussal együtt;
3.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
4.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

<PathFdR>RR\1330198HU.docx</PathFdR>		PE<NoPE>775.677</NoPE><Version>v02-00</Version>
HU	Egyesülve a sokféleségben	HU
PE<NoPE>775.677</NoPE><Version>v02-00</Version>	2/92	<PathFdR>RR\1330198HU.docx</PathFdR>
HU
P10_TC1-COD(2025)0180
Az Európai Parlament álláspontja, amely első olvasatban 2025. december 17-én került elfogadásra az orosz földgáz behozatalának fokozatos megszüntetéséről és az orosz olaj behozatalának fokozatos megszüntetésére való felkészülésről, az esetleges energiafüggőségek hatékonyabb nyomon követéséről és az (EU) 2017/1938 rendelet módosításáról szóló (EU) 2025/... európai parlamenti és tanácsi rendelet elfogadására tekintettel
[bookmark: DQC_RangeToBeChecked][bookmark: _Hlk216771242](A Parlament és a Tanács megállapodása következtében a Parlament álláspontja megegyezik a végleges jogalkotási aktussal, az (EU) 2026/261 rendelettel.)








MELLÉKLET A JOGALKOTÁSI ÁLLÁSFOGLALÁSHOZ
Az Európai Bizottság nyilatkozata az orosz olajjal kapcsolatos jövőbeli intézkedésekről
Az Oroszországi Föderációval való energiakereskedelem folytatásából eredő alapvető biztonsági kockázatok és energiafüggőségek elkerülése érdekében az Európai Bizottság továbbra is elkötelezett amellett, hogy a versailles-i nyilatkozattal összhangban 2027 végéig biztosítsa az Oroszországi Föderációból származó összes fennmaradó olajimport fokozatos megszüntetését.
A Bizottság 2026 elején jogalkotási javaslatot szándékozik előterjeszteni az Oroszországi Föderációból származó olajimport mielőbbi, de legkésőbb 2027 végéig történő betiltására.
A Bizottság gondosan értékelni fogja az olajimport gyorsított megszüntetésének a leginkább érintett tagállamok ellátásbiztonságára, gazdaságára és versenyképességére gyakorolt lehetséges hatását.
A Bizottság a szolidaritás szellemében aktívan együtt fog működni a közvetlenül érintett és más releváns tagállamokkal annak érdekében, hogy megfelelő intézkedéseket határozzon meg az értékelés során azonosított lehetséges kockázatok minimalizálására, megkönnyítve az alternatív ellátási lehetőségekhez való hozzáférést.

